Shigarwar Texas

An shigar da Jamhuriyar Texas a cikin kasar Amurka kuma an shigar da shi cikin Ƙungiyar a matsayin jiha ta 28 a ranar 29 ga Disamba, shekarar alif 1845.

Jamhuriyar Texas ta ayyana ‘yancin kai daga jamhuriyar Mexico a ranar 2 ga Maris, 1836. Ta nemi shiga Amurka cikin wannan shekarar, amma sakataren harkokin wajen Amurka ya ki amincewa da hakan. A wancan lokacin, yawancin al'ummar Texian sun goyi bayan shigar da jamhuriyar ta Amurka. Jagorancin manyan jam'iyyun siyasar Amurka biyu ('yan Democrat da Whigs) sun yi adawa da shigar da Texas - yanki mai yawan bayi - a cikin yanayin siyasa maras kyau na rikice-rikice na sashe masu goyon baya da masu adawa da bauta a Majalisa. Bugu da ƙari, sun so su guje wa yaƙi da Mexico, wanda gwamnatinta ta haramta bautar kuma ta ƙi amincewa da ikon mallakar lardinta na arewa mai tawaye. Yayin da arzikin tattalin arzikin Texas ya ragu a farkon shekarun 1840, Shugaban Jamhuriyar Texas, Sam Houston, ya shirya tattaunawa da Mexico don gano yuwuwar tabbatar da amincewar 'yancin kai a hukumance, tare da shiga tsakani na Burtaniya.

A shekara ta 1843, shugaban Amurka John Tyler, wanda ba shi da alaka da kowace jam'iyyar siyasa, ya yanke shawarar da kansa don ci gaba da hadewar Texas a wani yunkuri na samun tushe na goyon baya na wasu shekaru hudu a ofis. Burinsa a hukumance shi ne ya zarce kokarin diflomasiyya da ake zargin gwamnatin Burtaniya ta yi na ‘yantar da bayi a Texas, wanda zai lalata bautar da ake yi a Amurka. Ta hanyar tattaunawar sirri tare da gwamnatin Houston, Tyler ya kulla yarjejeniya ta haɗawa a cikin Afrilu 1844. Lokacin da aka gabatar da takardun ga Majalisar Dattijan Amurka don amincewa, cikakkun bayanai game da sharuɗɗan haɗawa sun bayyana ga jama'a kuma tambayar samun Texas ta dauki mataki a tsakiyar zaben shugaban kasa na 1844.Wakilan dimokuradiyya kudanci na por-Texas-annexation sun hana nada shugabansu na adawa da hadewa Martin Van Buren a wurin taron jam'iyyar su a watan mayu,1844.A cikin haɗin gwiwa tare da abokan aikin dimokiradiyyar arewa masu fa'ida, sun tabbatar da nadin James K. Polik, wanda ya yi takara a kan dandamalin Pro-texas Manifest Destiny